Ekseption ble dannet i 1958 som , og spilte frem til 1968 jazz, rhythm and blues og popmusikk, for det meste andres låter. Etter å ha brukt navnet i et drøyt år valgte bandet i 1967 å endre navnet til . Etter suksess med to poprock-arrangementer med klassiske temaer valgte man i 1968 å satse på slike arrangementer, og dette innledet suksessperioden som varte til 1973, under ledelse av Rick van der Linden. I den perioden ga bandet ut seks LP-er, og rundt halvparten av materialet var slike arrangementer – resten var egne komposisjoner innen popmusikk, rock og semi-klassisk, ofte med jazzpreg. Etter at van der Linden forlot bandet ga Ekseption ut to LP-er i 1974 og 1975 som fortsatte i omtrent samme spor, men med en mer avslappet stil med sterkere fremtreden av jazz-elementene.